පිටසක්වල ජීවීන් බොරුවක් නොවන බවට ඇමෙරිකා හිටපු ජනාධිපති බැරක් ඔබාමා විසින් පැවසිමත් සමග මුළු ලෝකයම අවධානය ඊට යොමු කරන්නට විය.මේ සමගම පසුගිය දිනවල පියාඹන පීරිසි දුටු බවට විවිධ ප්‍රදේශ වලින් වාර්තා විණි.මීට පෙරද ඒවැනි ප්‍රකාශයන් සිදු වුවද මෙවර ලබා ගත් වීඩියෝ පටයක් ඇමෙරිකා ආරක්ෂක දෙපාර්තමේන්තුව විසින් සත්‍ය බව තහවුරු කළේය.ඒ සමගම මෙම පිටසක්වල ජීවීන් ඇමෙරිකාවට මෙන්ම මුළු ලෝකයේම ආරක්ෂාවට තර්ජනයක් විය හැකි බැවින් වහාම මේ පිළිබදව අවශ්‍ය ක්‍රියාමාර්ග ගන්නා ලෙස ඇමෙරිකාවේ හිටපු ආරක්ෂක බලධාරීන් ඒරට රජයෙන් ඉල්ලා තිබේ.ඊට ප්‍රතිචාර දක්වමින් ඇමෙරිකා වත්මන් ජනාධිපති ජෝ බයිඩන් විසින් තමන් ඒ පිළබදව සොයා බලමින් සිටින බව දැනුම් දී සිටියේය.කෙසේ නමුත් ජෝ බයිඩන් ගෙන් ඇමෙරිකා මාධ්‍ය මේ පිළිබදව විමසද්දී ඔහු මාධ්‍ය හමුව අවසන් කර පිටව ගියේය.